উপরের বৃত্তে যে কটি রং চিহ্নিত করা হয়েছে ঘনত্ব ও ঔজ্জ্বলের তারতম্যের ক্রম অনুসারে তার প্রত্যেকটিকে আবার ছ’ভাগে ভাগ করা যায়। এর ফলে মোট বাহাত্তুরটা রং পাওয়া যাবে। এভাবে অগ্রসর হয়ে আরও রং নির্ণয় করা যায়। উপরের বৃত্তে একটি রং-এর অবিকল বিপরীতে যে-রংটি আছে তার পরস্পর একে অন্যের অনুপূরক। লাল হচ্ছে সবুজের অনুপূরক। লাল-বেগুনী, হলুদ-সবুজের, বেগুনী হচ্ছে হলুদের ইত্যাদি। আলো যেমন অন্ধকারের বিপরীতে ধরা পরে অথবা উষ্ণতা শীতলতার, তেমনি অনুপুরক রং একে অন্যের বিরোধাভাসে ধরা পরে। কিন্তু দুটো অনুপূরক রং একে অন্যের সঙ্গে মিশ্রিত হলে তারা একে অন্যকে নিশ্চিহ্ন করে ধূসর বা কালো হয়ে যায়। তিনটি মৌলিক রং-এর যে- কোনও দুটির মিশ্রণে যে রংটি তৈরী হবে, তা হবে তৃতীয় রংটির অনুপূরক যেমন হলুদ ও নীলের সংমিশ্রনের তৈরী সবুজ হচ্ছে লাল রং-এর অনুপুরক। ইমপ্রেশনিষ্ট বা সংবেদনগ্রস্থ শিল্পীর মৌলিক বা প্রাথমিক রং-এ আঁকা কোনও বস্তুর ছায়াকে অনুপূরক রং-এ চিত্রিত করতেন।